text: 16-årig pige straks-dømt for menneskesmugling
  08 marts 2016 kl. 15.08
  En 16-årig irakisk pige, der er bosat i Sverige, er netop dømt for menneskesmugling ved Retten i Sønderborg.
  En kun 16-årig irakisk pige, der til daglig bor i Sverige, er dømt  for menneskesmugling ved Retten i Sønderborg.
  Hun forsøgte at smugle en anden kvinde med tog over grænsen ved Padborg.
  Hun blev fremstillet i grundlovsforhør, og dommen faldt prompte:
  20 dages betinget fængsel, og udvisning af Danmark.
  - Ifølge pigen selv var hun var taget til Tyskland for at besøge en veninde, fortæller anklagerfuldmægtig ved Syd- og Sønderjyllands Politi, Jason Bach-Petersen til TV SYD.
  Under opholdet i Tyskland aftalte pigen med noget familie, at hun skulle hjælpe sin fætters kone med at komme til Sverige, hvor fætteren bor.
  - De to købte billetter til toget, men blev stoppet ved en stikprøvekontrol på stationen i Padborg, siger Jason Bach-Petersen om pigens møde med de danske myndigheder.
  Pigen tilstod og hun er nu varetægtsfængslet i surrogat, indtil hun kan sendes tilbage til Sverige. Udvisningsdommen  betyder, at pigen ikke må rejse ind i Danmark i de næste seks år.
  Oplevelsen gjorde tilsyneladende indtryk på den 16-årige.
  - Jamen hun var da berørt af sagen og græd lidt, fortæller Jason Bach-Petersen til TV SYD.
  Fætterens kone er sendt tilbage til Tyskland.
  Sønderborg: 16-årig irakisk pige, bosat i Sverige, har fået straksdom på 20 dages bet. fængsel + udvisning for menneskesmugling #anklager
  
  